মুহাম্মাদের অলৌকিক ঘটনাসমূহ
মুহাম্মাদের অলৌকিক ঘটনাসমূহ বলতে সেই সকল অতিপ্রাকৃত তথা কার্যকারণসূত্রবিহীন ঘটনাবলী বোঝানো হয় যেগুলো ইসলামের নবী মুহাম্মাদের দ্বারা তার জীবদ্দশায় সংঘটিত হয়েছে। ইসলামী পরিভাষায় নবী-রাসুল কর্তৃক প্রদর্শিত এরূপ অলৌকিক ঘটনাসমূহকে মুজিযা বলে আখ্যায়িত করা হয়। মুহাম্মাদের বহু মুজিযা রয়েছে। ইমাম বায়হাকী বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার। ইমাম নববী মুহাম্মাদের বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার ২০০। আবার অনেক মনীষী বলেন, হুজুর সাল্লাল্লাহু আলাইহি ওয়া সাল্লামের মুজিযা তিন হাজার। (সূএঃ ফতহুল বারি) ইতিহাসবিদ ডেনিস গ্রিলের মতে, "কুরআন স্পষ্টতই মুহাম্মাদের অলৌকিকতাগুলো ঢালাওভাবে বর্ণনা করে না, বরং চূড়ান্তভাবে সেই কোরআনকেই মুহাম্মাদের প্রধান অলৌকিকতা হিসেবে চিহ্নিত করা হয়।" খ্রিস্টানদের ভেতর প্রচলিত অভিযোগ আছে যে, কুরআন নিজেই মুহাম্মাদের অলৌকিকতা অস্বীকার করে। - যা খ্রিস্টান সম্প্রদায়ের মধ্যে একটি সাধারণ যুক্তি। খ্রিস্টানদের অভিযোগের প্রেক্ষিতে বলা যেতে পারে,তারা নবী মুহাম্মাদের মুজিযাকে বাস্তবতার নিরিখে বুঝতে চেয়েছে; কিন্তু বিষয়টা বিশ্বাসের সাথে সম্পর্কিত। কুরআন ও প্রায় হাদিসেই বিভিন্ন অলৌকিক ক্ষমতার কথা পেশ করা হয়, এবং হাদীস মুহাম্মাদের অলৌকিকতার বিবরণী জানার জন্য অপরিহার্য।